Ivan Turgenev
Ivan Turgenev, 1818-83, russisk forfatter og dramatiker. T var i sine tidlige værker præget af romantikken, men skrev senere inspireret af Alfred de Musset en stribe humanistiske komedier med hårfin psykologisk ironi; hans skuespil omhandler ofte familielivet, som fx En måned på landet 1850 (Natalie Dagmarteatret 1890, En maaned paa landet Det Kongelige Teater 1953) og ireren Brian Friels dramatisering fra 1989 af Ts roman Fædre og Sønner 1862 (Det Kongelige Teater 1990). T opnåede i 1850'erne stor indflydelse på repertoiret og på rollefagene på Malyj Teatret i Moskva. Levede 1847-50 og 1856-83 i Frankrig, hvor han på fransk skrev fire libretti. Udgav også kritiske skrifter om Fr. Schillers og Goethes dramatik samt om Shakespeares indflydelse. 

Bibliografi: Koschmal, W Das poetische System der Dramen I.S. Turgenevs 1983. 